Държавен вестник, бр. 46, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  46
свалени или е вероятно да бъдат свалени по вре­
ме на изграждане и поддръжка и чиято замяна с 
метални винтови съединения или други метални 
закрепващи елементи може да компрометира 
изолацията, осигурявана от обвивката.
Когато през изолационната обвивка трябва да 
преминават елементи за механични връзки, на­
пример органи за управление на вградени апарати, 
те трябва да са разположени по такъв начин, че 
защитата срещу поражения от електрически ток 
да не бъде компрометирана.
3.2.2.3. Когато обвивката има врати или под­
вижни капаци, които могат да бъдат отворени 
без помощта на инструмент или ключ, всички 
токопроводими части, които са достъпни при 
отворена врата или капак, трябва да са защитени 
чрез изолационната преграда, осигуряваща степен 
на защита не по-ниска от IPXXB или IP2X, така 
че да не позволява на хора случайно да влязат 
в контакт с тези части. Изолационната преграда 
трябва да може да се сваля само с помощта на 
инструмент или ключ.
3.2.2.4. Токопроводимите части, обхванати от 
изолационната обвивка, не трябва да са свързани 
със защитен проводник. Възможно е обаче да има 
решения за присъединяване на защитни провод­
ници, за които е необходимо да преминават през 
обвивката за свързване на друго електрическо обо­
рудване, чиято захранваща верига също преминава 
през обвивката. Във вътрешността на обвивката 
такива проводници и техните клеми трябва да са 
изолирани като тоководещите части, а клемите 
трябва да са означени по възприетия начин.
Достъпните токопроводими части и междин­
ните части не трябва да са свързани към защитен 
проводник, освен ако това е предвидено от спе­
цификациите на съответното оборудване.
3.2.2.5. Обвивката не трябва да влияе неблаго­
приятно на функционирането на така защитеното 
оборудване.
3.2.3. Изграждане (инсталиране)
3.2.3.1. Инсталирането на оборудването, дадено 
в т. 3.2.1 (закрепване, свързване на проводници 
и др.), трябва да е направено по такъв начин, 
че да не се наруши защитата, съответстваща на 
спецификацията на оборудването.
3.2.3.2. Освен за случаите, в които се прилага 
т. 3.1.3, веригата, захранваща оборудване от клас II, 
трябва да има защитен проводник по цялото си 
протежение с присъединяване в края на инстала­
цията и за всеки аксесоар. Това изискване отчита 
възможността за подмяна на оборудване от клас 
II с оборудване от клас I на защита срещу пора­
жения от електрически ток.
3.2.4. Инсталации (проводникови системи)
3.2.4.1. За изградените инсталации се приема, 
че отговарят на изискванията на т. 3.2, ако:
а) номиналното напрежение на инсталациите 
не е по-малко от номиналното напрежение на 
уредбата и е не по-високо от 300/500 V, и
б) са взети адекватни мерки за механична 
защита на основната изолация посредством една 
или повече от следните мерки:
 – кабелите са с неметална обвивка, или
 – използвани са неметални кабелни канали.
4. Защитна мярка „електрическо разделяне“
4.1. Общи положения
4.1.1. Електрическото разделяне е защитна 
мярка, посредством която:
 – се осигурява основна защита чрез основна 
изолация на тоководещите части или чрез прегради 
и обвивки, и
 – защитата при дефект се осигурява посред­
ством защитно разделяне на разделената верига 
от другите вериги и от земя.
4.1.2. С изключение на случаите, посочени в 
т. 4.1.3, тази защитна мярка трябва да се огра­
ничи до захранването само на един елемент от 
потребител, захранван от един просто разделен 
източник, изолиран от земя.
4.1.3. Когато повече от едно електрическо ус­
тройство се захранва от един разделен с просто 
разделяне източник, изолиран от земя, трябва да 
са изпълнени допълнителни изисквания.
4.2. Изисквания за защита при дефект (защита 
при индиректен допир)
4.2.1. Защитата чрез електрическо разделяне 
трябва да съответства на т. 4.2.2 – 4.2.6.
4.2.2. Защитно разделената верига трябва да 
се захранва от източник, който има поне просто 
разделяне, а напрежението на отделения кръг не 
трябва да превишава 500 V.
4.2.3. Тоководещите части на защитно разде­
лената верига не трябва да имат никаква обща 
точка с друга верига, със земя или със защитен 
проводник. За спазване на правилата за електри­
ческо разделяне между веригите трябва да има 
основна изолация.
4.2.4. Гъвкавите кабели на разделените вериги 
трябва да са достъпни за визуален контрол по 
протежение на участъците, в които могат да бъдат 
подложени на механични увреждания.
4.2.5. За защитно разделените вериги се препо­
ръчва да се използват отделни инсталации. Когато 
не може да се избегне използването на проводници 
от една инсталация за защитно разделени вериги и 
за други вериги, трябва да се използват многопро­
водни кабели без никаква метална обвивка или 
изолирани проводници, положени в изолационни 
канали, при условие че:
 – кабелите и проводниците са за напрежение 
най-малко равно на най-високото използвано 
напрежение, и
 – всяка верига е защитена срещу свръхтокове.
4.2.6. Достъпните токопроводими части на 
защитно разделените вериги не трябва да са 
свързани нито към защитен проводник, нито към 
достъпни токопроводими части от други вериги, 
нито към земя.
5. Защитна мярка „безопасно свръхниско на­
прежение и предпазно свръхниско напрежение“
5.1. Общи положения
5.1.1. Защитата чрез свръхниско напрежение 
е защитна мярка, която се реализира чрез две 
различни системи със свръхниско напрежение:
 – безопасно свръхниско напрежение (БСНН), и
 – предпазно свръхниско напрежение (ПСНН).
Тези системи осигуряват безопасността чрез:
 – ограничаване на напрежението на веригите 
за БСНН и ПСНН до горните граници за област I 
на напреженията (до 50 V променливо напрежение 
и до 120 V постоянно напрежение);